Baliabideen kontsumo ez-kontrolatua Moxa-ren Nport 5210, 5230 eta 5232n | BCSC - Zibersegurtasun Euskal Zentroa\nBaliabideen kontsumo ez-kontrolatua Moxa-ren Nport 5210, 5230 eta 5232n\nNport 5210, 5230 eta 5232, 2.9 build 17030709 bertsioa eta lehenagokoak.\nMikael Vingaardek ahultasun honen berri eman dio NCCIC/ICS-CERTi. Erasotzaile batek ahultasun hau balia lezake TCP SYN paketeak bidaliz baliabide guztiak kontsumitzearren, eta gailua ez eskuragarri moduan utziz.\nMoxa-k erabiltzaileei aholkatzen die firmwarearen azken bertsiora eguneratzea, hemen eskuragarri:\nErasotzaile batek eska lezakeen baliabideen kopurua ez dago mugatuta, eta beraz, ahultasun hori balia liteke eskuragarri dauden baliabideak kontsumitzeko, zerbitzuaren ukapena eraginez. Ahultasun horretarako CVE-2018-10632 identifikatzailea erabili da.


¡EXTRA, EXTRA! 📰 365 🔙 – Coral de Bilbao\nAdi, adi, albiste gara!\nMusika Músicak Viena eta zuzenekoaren magia berriz bizi izateko aukera eman digu, eta, gainera, kritika bikainak jaso ditugu. Horrez gain, esteka hau sakatuz, 2020ko prentsa-dosierra eskura dezakezue. Hala ere, agertoki handietara itzultzeak eragin digun poza itxiera perimetralak eta edukiera-murrizketak lausotu dute, gure ikusle ugari guri entzuteko gogoz geratu baitira, baina gure sare sozialek bide eman digute oihalaren atzean gertatzen direnak erakusteko, harmailara gure koralisten ondora gerturatzeko eta VIP ilaran esertzeko ere, gure Jesús Guridi orkestraren emanaldia streaming bidez eskainita!\nFair Saturday Fundazioak ezin hobeto gauzatu du fisikoaren eta birtualaren arteko elkarbizitza hau. Izan ere, asteon, FSNext delakoa abiatu du, tokiko kultur edukiak eskaintzeko ordainpeko plataforma, non sortzaileok bildutako diru-kopuruaren % 90 jasotzen dugun. Gure kanalean, honako hauek daude eskuragarri: Fauréren Requiema 360º-tan, Koru Mistoak Bilboko Katedralean abestu zuena; gure Haurren Koruak Iberdrola Dorrean eskaini zuen Gabonetako kontzertua; eta, martxoaren 20an, Gora bihotzak estreinatuko da, Euskaldunako agertokian besteak beste BOSekin, Eñaut Elorrietarekin, Izarorekin, Zea Maysekin eta Zetakekin bildu gintuen eta Euskeriako gure neskak terrazetan abesten jarri zituen emankizuna.\nIzan ere, gure gazteak edozein erronkari aurre egitera ausartzen dira. Haiekin egiten ditugun jardueren artean, Bilboko Udalak esparru europarraren barruan antolaturiko “Zeharraldia-Zirku Pirinioak” esperimentazio artistikorako proiektua nabarmentzen da, zirkua nazioartera hedatzeko helburua duena; bada, hil honetan, Euskeria koruak hartuko du parte, Voel konpainiako Jordi Sierreren eskutik. Interreg-POCTEFArekin batera finantzaturiko laborategia da, artistak eta herritarrak harremanetan jartzeko, eta, berez oso aberasgarria izateaz gain, etorkizunean diziplinarteko kolaborazioak sortzeko hazia izatea espero dugu. Era berean, ezin aipatu gabe utzi Deustuko Unibertsitateko Koruaren jarduera, baita haren gidari Xabi Mendez ere. Duela aste batzuk gure baritono Julen Garcíarekin saio batean parte hartu ondoren, korua irrikan dago gure Elkarteko zuzendari artistiko Enrique Azurzarekin eta kantu-irakasle Marta Ubietarekin batera lan egiteko, datorren larunbatean, martxoaren 27an.\nHala, urtebete bete da bizitza hautemateko gure modua aldatu zenetik. Txikiek, gazteek eta helduek ez diote kantatzeari eta beren sormena garatzeari uzten. Urtebete Korala VS. Korona sortu zenetik, lanean jarraitzeko eta kultura segurua dela erakusteko adoretu gaituen egitasmoa. Urtebete honetan, gure ondoan jarraitu duzue, eta horregatik, beste behin, jaso ezazue gure esker ona, bihotzez: eskerrik asko Elkartea egiten jarraitzeagatik.


Espetxeratuta dauden kataluniar politikarien askatasuna eskatu dute Elorrioko Udaleko zinegotziek - Elorrio - Anboto.org\nEspetxeratuta dauden kataluniar politikarien askatasuna eskatu dute Elorrioko Udaleko zinegotziek\nMaialen Zuazubiskar 2019-10-23 10:41\nEspainiako Auzitegi Gorenak urriaren 14an eman zuen ezagutzera 'Procés'aren epaia. Epai horren kontra mozio bat onartu zuten, aho batez, Elorrion. Mozioaren bidez besteak beste espetxeratuta dauden kataluniar ordezkarien askatasuna eskatu zuten.\n1. Udal honek adierazi egiten du “procés”aren epaia haserregarria eta bidegabea dela. Oso aurrekari arriskutsua da desobedientzia zibila, manifestazio eskubidea eta adierazpen-askatasuna delitutzat jotzen dituelako, sedizio delituarekin lotuz eta ez du batere laguntzen Kataluniako gatazka konpontzeko.\n2. Politikaren judizializazioak ez du ezertarako balio eta ezin da ardatz bihurtu Kataluniako erronka konpontzeko. Justiziaren manipulazioak helburu politikoetarako Botere Judizialaren sinesgarritasuna kolokan jarri du, baita politika degradatu ere.\n3. Espetxeratuta dauden eta epai honek kondenatzen dituen kataluniar ordezkarien askatasuna erreklamatzen dugu, epaitutako gertakariak esparru politikora mugatzen direla ulertzen dugulako.\n4. Gure elkartasuna eta hurbiltasuna adierazten diegu egoera bidegabe honek kaltetzen dituen pertsona guztiei, beren senideei eta ordezkatzen dituzten erakunde politiko eta sozialei. Era berean aldarrikatzen dugu epai bidegabe honek behar duen erantzun irmo, bare eta anitza kataluniar gizarteak baliatu izan duen bide beretik eramatea, hau da, bide baketsu eta demokratikoen bidez.\n5. Salbuespenezko bide judizial, juridiko edo prozesalak indargabetzea aldarrikatzen dugu, 2017ko urriaren 1eko erreferendumarekin lotutako kausa guztiak bertan behera utzita.


Atondo txikiak dekoratzeko ideiak - IKEA\nEgiaztatuta dago. Atondoak dira gure etxean ikusten dugun lehen eta azken gauza. Agian, ez diogu behar zuen garrantzia eman. Izan ere, atondo txiki bat leku erabilgarri eta polita bihur daiteke, eta bisitek jasotzen duten lehen inpresioa da zure etxean sartzen direnean. Ez da ahuntzaren gauerdiko eztula.\nDekorazioa ez ezik, atondoa ongi antolatuta izatea ere lagungarri izango zaizu, eta denbora asko aurreztuko duzu etxetik atera baino lehen gauzak bilatzeko unean. Eta, gainera, ispilu bat eta argiztapen on bat jartzen badituzu, komun gisa ere erabil dezakezu, irten baino lehen edo bainugela nagusia okupatuta badago, zeure burua prestatzen amaitzeko. Badakigu horrelakoak ere gertatzen direla-eta.\nIkus ditzagun atondo txikiak, modernoak eta erabilgarriak dekoratzeko ideiak.\n1. Oinetakoak kendu eta gauzak biltegiratzeko bankua\nBankua biltokiarekin zure aliatu hoberena izango da atondo txikiak, handiak eta ertainak dekoratzeko unean, ezinbestekoa da bat izatea! Oso baliagarria delako oinetakoak jantzi eta kentzeko, eta lekua ahalik eta ondoen aprobetxatzen delako, barruan edozer gauza sar baitezakezu.\n2. Zure jakak eta poltsak zintzilikatzeko esekitokia\nEz dago esan beharrik zer den esekitoki bat, erabilgarriak eta beharrezkoak dira jakak eskura izateko, baita poltsa edo fularra ere.\nAusartenek kiroletako oinetakoak zintzilikatzeko erabiliko dute beharbada. Hala bada, erabil ezazu hormako panela edo babesa ez kolpatzeko edo urratzeko. Eta klasikoagoa bazara, betiko esekitokiak beti bezain erabilgarri izaten jarraitzen dute.\n3. Argiztapena eta ispilua, dena lehenengoan ikusteko\nIspiluak irten aurretik nola gauden ikusteko balioko digute, baina dekorazio-elementu bat ere badira, eta zabaltasun-sentsazioa emango digute.\nOso ongi geratzen dira altzari baten gainean, hormara lotuta egongo balira bezala. Hautapena duzun lekuaren edo eman nahi diozun erabileraren araberako izango da.\n4. Azkenik, baina ez garrantzia txikiagoa duelako, oinetako-altzaria!\nAtondoan lekua baduzu, oinetako-altzari handi edo txiki bat jar dezakezu, atondoko altzariaren barnean ala kanpoan. Zuk aukeratu!\nEta gogoratu atondoko altzariak konbinazio baten moduan hartu behar dituzula. Atondoa leku oso erabilgarria da, baina, gainera, berezi egin dezakezu, gune osoan estilo bera konbinatuz.\nGure oinetako-altzariak, arroparako bastidoreak eta esekitokiak!\nAgur nahas-mahasari. Lortzeko 6 modu


Joan den astean hautatu zituen epaimahaiak Liburu Gaztea Book Trailer Lehiaketako finalistak. Maiatzaren 18an, Tabakalerako zinema-aretoan egingo den sari banaketa ekitaldian ezagutuko ditugu irabazleen izenak.\nIzan ere, kategoria bakoitzeko 3 finalista sailkatu dira, eta egun horretan jakingo dugu sariak nora joango diren. Finalisten izenak ezagutu nahi?\nDBH 1-2ko ikasleek lehiaketara aurkeztutako lanen artean, Ikastetxeen kategorian, UXEUBECA (Jakintza ikastola), 014 LSD (La Salle Donostia) eta JOMN (Murgia BHI) taldeek aurkeztutako lanak sailkatu dira maiatzaren 18ko finalera. Ordiziako Jakintza Ikastolako gazteek, Iqbalen historia liburuari buruzko book trailerra aurkeztu zuten. La Salle Donostia ikastetxekoek, Pijama marradunaz jantzitako mutikoa liburua aukeratu zuten euren lanaren ardatz gisa, eta Murgia BHIkoek, berriz, Ezekiel.\nMaiatzaren 18an jakingo dugu nor den irabazlea. Lau lagunentzako abentura txangoa eta liburu eta diskotan gastatu ahal izateko 200 euroko bonua (ikasgelarentzako) daude jokoan.\nNorbanakoen kategorian, Donostiako La Salle ikastetxeko Nora de Gracia gazteak - LSD 01 BAKARKA- eskuratu du saria; e-reader bat eta liburu eta diskotan gastatzeko 100 euroko bonua jasoko ditu Pijama marradunaz jantzitako mutikoa liburua irakurri ostean taxututako lanari esker.\nDBH 3-4ko gazteek aurkeztutako lanen artean, berriz, Ikastetxeen kategorian, CLARET 1 IKASTOLA (Claret ikastola), MIPA (Nuestra Señora de Aranzazu ikastetxea) eta MIPAN (Nuestra Señora de Aranzazu ikastetxea) taldeen lanak iritsi dira finalera. Claret 1 ikastolako taldeko ikasleek, Gose jokoak liburuaren gaineko book trailerrak aurkeztu dute. Beste bi finalistak Nuestra Señora de Aranzazu ikastetxeko ikasleen lanak dira, eta Anaren bakardadea liburuaren gaineko book trailerrak aurkeztu dituzte.\nLehen postuan geratzen den taldeak, lau lagunentzako abentura txangoa eramango du, eta baita ikasgelarentzako 200 euroko bonua ere, liburu eta diskotan gastatu ahal izateko.


Link Sar mendiaren lehenengo igoerak baditu protagonistak | Kirolak | GARA Euskal Herriko egunkaria\nKIROLAK | KARAKORUM\nSteve Swenson, Chris Wright, Mark Richey eta Graham Zimmerman estatubatuarrek sei egun behar izan dituzte Karakorumen dagoenzazpimilakoa lehendabiziko aldiz igotzeko. «Hego-ekialdeko aurpegia» deitu diote eskalatutako bideari: M6+, WI4, 90º, 2300 m.\nLink Sar mendia lehen aldiz igo duen taldea berezia izan da oso. Gazteak eta beteranoak uztartu ditu; hots, freskotasuna eta eskarmentu handia. Eta irrakurri bezala, ekuazioaren emaitza biribila izan da. Zaharrenak Steve Swenson (65 urte) eta Mark Richey (61) dira. Gazteak, berriz, Chris Wright (36) eta Graham Zimmerman (33).\nBada, laukote estatubatuarrak Karakorum mendilerroan dagoen 7.041 metroko mendia lehen aldiz igo du. Sari preziatu horren atzetik makina bat espediziok jardun dute; hain zuzen ere, bederatzik. Igo duten bide berriari “Hego-ekialdeko aurpegia” deitu diote: M6+, WI4, 90º, 2.300 m.\nLink Sar mendiaren lehen igoera egin ahal izateko sei eguneko lan eskerga behar izan zuten. Lehen urratsak uztailaren azken egunean egin zituzten; tontorra, berriz, abuztuaren 5ean zapaldu zuten.\nEgin diren aurreko ekinaldietako batzuetan, lerrootako protagonistak izan dira tartean. Duela hemezortzi urte, Swensonek eta beste lau kidek hego-ekialdeko aurpegiari lehenengo bisita egin zioten. Nahiz eta garaiera handia ez lortu, talde horrek aukera bikaina izan zuen horma ondo ikusi eta aztertzeko. Gogoratu behar dugu, Link Sar mendia Kaxmirretik oso gertu dagoela, eta urte luzez hara joatea debekatuta izan dela.\nHamalau urte geroago, Swenson, Zimmerman eta Scott Bennett inguru haietan eskalatzen izan ziren. Changui Tower mendiaren lehen igoera lortu zuten, eta gailurrak Link Sarreko 3.400 metroko hego-ekialdeko hormaren ikuspegi bikaina eskaini zien. Informazioa, beraz, esku-eskura zuten. Zenbati urtez alderdi hura itxita egon ostean, duela pare bat urte Swenson eta Zimmermanek hormatzar hori eskalatzeko baimena jaso zuten. Wrightek ere jaso zuen gonbidapena, baina, eguraldi oso gaiztoarengatik, ezer gutxi egiteko aukera izan zuten.\nProtagonistok ez zuten nahi xede hori erabat ahantzi eta zintzilik uzterik, eta, hala, aurtengo ekainaren 4an, AEBetatik irten ziren Richeyrekin batera Link Sar igotzen saiatzeko asmoz. Bi hilabete eta lau egun geroago, laukotea igo gabe zen zazpimilakoaren tontorrean zen. Espedizioaren inguruko informazio gehiago jasotzeko Zimmermanengana jo dugu, eta, hala, hurrengo lerroetan luze eta zabal jaso ditugu estatubatuarrak emandako azalpenak.\n«Ekainaren 10erako kanpaleku nagusia antolatuta genuen; hain zuzen ere, 3.600 metrora. Jakin bagenekien girora ondo egokitu beharra genuela, baina fase hori aurrera eramateko zailtasun ugari izan genituen. Inguruko mendiak ere zailak dira, eta, ondorioz, Link Sarren hego-ekialdeko lehen metroetan jardun genuen. Kanpaleku nagusi aurreratua 1.100 metro gorago altxatu genuen. Lan horiek aurrera eramateko bost langile kontratatu genituen, eta, inguru nahasia denez, soka finkoak jartzera behartuta egon ginen. Bosgarren graduko plaka batzuk ziren, eta, beraz, segurtasunari lehentasuna eman genion.\nLan horiek guztiak uztailaren 4rako amaituta genituen. Gogoz eta ilusioz geunden aurrera jarraitzeko, baina mendiaren baldintzak ez ziren batere egokiak. Gogoratu behar dut joan den neguan elur asko bota zuela; Karakorumen datuak dituztenetik elurtsuenetarikoa izan zen. Mendia oso-oso arriskutsu zegoen. Uztailaren 7an, adibidez, hormaren lehen zatian hirugarren mailako elur-jausi bat ikusi genuen. Zorionez, uztailaren lehen hamabostaldian eguraldia oso egonkorra izan zen, eta horri esker aipatu ditudan baldintza arriskutsuek nabarmen egin zuten hobera.\nGirora egokitzeko fasea 6.000 metroko kotan amaitu genuen. Buruz eta sasoiz ondo geunden, soilik D eguna noiz helduko zen zehaztea falta zen. Eta hori uztaileko azken eguna izan zen.\nKanpaleku nagusi aurreratuan ginela lehen urratsak egin genituen. 07.30ean, estilo alpinoan, horma eskalatzen hasi ginen. Link Sar mendiaren hego-ekiko aurpegia handia da oso: 3.400 metro ditu. Guk eskalatutako bideak, berriz, 2.300 metroko luzera du. Kontuak eginda, irakurlea ohartuko da igo genuen marra kanpaleku nagusi aurreratutik hasi genuela.\nLehendabiziko metroetan oso tenteak ziren elurrezko aldatsak eta eremu glaziar bat gainditu genituen. Arratsaldean, berriz, 5.100 metrora ginela beste kanpaleku bat antolatu genuen. Atseden hartzea beharrezkoa zen; izan ere, bidearen beheko aldean zegoen lehen giltzari ekin behar genion.\nHego-ekialdeko aurpegian eskalatzen ari ginenez, beroa saihestu eta gauez jarduteko erabakia hartu genuen. Nahiz eta gaua izan, tenperatura ez zen batere hotza. Hezetasun handia zegoen, eta, hori dela eta, lehen giltza gainditzeko baldintzak oso kaskarrak izan ziren. Sekzio hori, berez, zailtasunean oso iraunkorra zen. Hamar luze igo genituen, eta zailtasun teknikoei dagokienez, gehienez M6+ eskalatzera behartuta egon ginen.\nOstean, 09.30ak inguruan, segurtasun handia ematen zigun bibak eroso bat egin genuen. 5.900 metrora ginen, eta gauean zehar eginiko lanetatik errekuperatzeko baliatu genuen; beroa apaldu arte hartu genuen atseden.\nEguna argitu aurretik martxan jarri ginen. Bigarren kanpalekuaren gainean serac murru bat genuen. Oso handia eta arriskutsua zen. Esan beharra dut duela bi urte ikusi genuenean beste neurri batzuk zituela; erabat aldatuta zegoen. Ezusteko handia izan zen hori. Zorionez, murruaren eskuinaldean serac erraldoi hori saihesteko bide egoki bat aurkitu genuen. Ez zen oso arriskutsua izan, zehazki, WI4 zailtasuneko tarteak eskalatu genituen. Ondoren, eskalada erraza egin eta 6.200 metrora beste bibak on eta seguru bat aurkitu genuen.\nHormaren azken zatian ginen, mistoko murru baten azpian. Hirugarren eskalada eguna zen, eta eguraldi gaiztoak eskalada gelditzera behartu gintuen. Biharamunean, 03.00etan, hirugarren bibaketik eguraldi txarrarekin irten ginen. Ordubete eskasera geratu ginen. Mistoko sekzio zaila genuen aurretik, eta eguraldia ez zen baretzen. Elur-bisutsetik babesteko koba bat prestatu genuen. 09.00etan, berriz, eguraldia lasaitu eta mistoan zein izotzean hiru luze zoragarri eskalatu genituen. Luzeok elurrezko sekzio nahasi batera eraman gintuzten. Ondoren, serac batean luze gogor eta tentea gainditu genuen, eta, iluntzean, 6.700 metrora ginela, igoeraren azken bibakera heldu ginen. Abuztuaren 5arekin batera iritsi zen gailurra zapaltzeko eguna. Azken metroetan denetarik eskalatu genuen: izotz ona, elur nahasia, mistoko sekzioak...\nIlunabarrarekin batera erdietsi genuen gailurra. Sei eguneko eskalada izan zen, eta, denera, 30 luze tekniko egin genituen 2.300 metroko bide hori gainditu ahal izateko.\nJaitsierak, berriz, hiru eguneko lana eskatu zizkigun. Rappelatzeko bilera asko antolatu behar izan genituen. Eta, gainera, eguneko beroak ez zigun batere lagundu. Jardun honek dena ematea eskatu zigun. Pozarren gaude lortutakoarekin».\n«Hego-ekialdeko aurpegia» izena jarri diote igotako marrari. Berez, kanpaleku nagusi aurreratutik irten ziren. 2.300 metro luze da bidea, eta honako zailtasun hauek ditu: M6+, WI4, 90º.\nLink Sar mendiak bederatzi ekinaldi jaso ditu, horietako pare bat azkenean igoera lortu duten protagonistetako batzuek egindakoak. Behin betiko saioan, baldintza kaskarrak izan zituzten.\nKarakorumen dagoen zazpimilakoaren lehen igoeran honako lau alpinista hauek hartu dute parte: Steve Swenson, Chris Wright, Mark Richey eta Graham Zimmerman.


Home Herriz herri Malerreka Elgorriaga\nBiztanleak: 203 (2017)\nAzalera: 3,9 km2\nMendaur eta Askin mendien magalean kokatuta, Ezkurra ibaiaren ondoan dago herria. Elgorriaga herriaren izena elorri gorritik datorrela diote batzuk. Ekialde eta hegoaldean Donezteberekin egiten du muga, iparraldean Sunbilla eta mendebaldean aldiz Ituren du.\nZonaldeko herrietan bezala, lorez apaindutako etxe handiak topatuko ditugu kaleetan zehar. Elgorriaga batez ere bere bainuetxeagatik da ezaguna. Lehen bainuetxea XX. mendearen hasieran eraiki zen, ur sendagarriak gorenen ziren unean honek zituen propietateengatik. Bertan ur mineraletako iturburua dago eta Europako ur gazienak dira, 14º eta 16º C bitarteko tenperatura dutela azaleratzen dira. Egun, bainuetxe berri bat dago bertan. Bertatik Ezkurra ibaian gora joaten den Uraren Bidea (8km) pasatzen da, ibilaldi bat egin eta inguruko paisaiak ezagutzeko aukera ederra da.\nHerriko bestak: Uztailaren 25ean, Santiago Apostoluaren egunean ospatzen dira. Hiru-lau egun irauten dute eta zikiro egunarekin bukatzen da.\nInauteriak: Urtarrilaren hirugarren aste bukaeran ospatzen dira.\nSan Juan suak: Ekainaren 23 arratsean. San Juan suen aitzinetik, afari-merienda herrikoia izaten da, bakoitzak etxetik zerbait eramaten duelarik. Gero, frontoian, jan ondoren, suan salto egiten da.\nOnddo eta Zizen Kofradiaren besta: Urriko lehen aste bukaeran izaten da.\nUrte berri eguna: Urtarrilaren 1ean “Urte berri-berri” kantatuz etxetik etxera eskean joaten dira herritarrak eta urtatxak botatzen dira haurrak jaso ditzaten.\nXVI. mendekoa da eta harrizko zutabez osaturiko ataria, nabe bakarra eta kanoi-ganga ditu. Bertan, XVII. Mendearen lehen erdiko erretaula zentrala gordetzen da, eta XVII. mendearen bigarren erdiko San Ferminen eta San Frantziskoren irudi bana.\nElgorriagak harrizko zubi eder bat du du, Ezkurra ibaia zeharkatzeko egina. Puntu erdiko arkua nabarmentzen da eta bertatik joaten da Uraren Bidera.\nUraren bideak 8km ditu eta Ezkurra ibaian gora joaten da. Donezteben hasi eta Zubietaraino iritsi daiteke, Elgorriaga eta Iturenetik pasatuz. Markatutako ibilbide lineala eta erraza da, ibilbide atsegina Malerrekako zonalde honetako herri eta paisaiak ezagutzeko.


Ikasle jaitsierari aurre egiteko neurriak eskaini dizkie Jaurlaritzak itunpeko sareko eragileei | Gizartea | Berria\nIkasle jaitsierari aurre egiteko neurriak eskaini dizkie Jaurlaritzak itunpeko sareko eragileei\nHezkuntza Sailak eskaini du ikasle galeragatik lanpostua galtzen duten itunpeko irakasleak sare eta patronal bereko ikastetxeetan kokatzeko laguntzak, baita irakasleen belaunaldi erreleboa erraztea ere.\nSindikatuek urtarrilaren 16an Bilbon egin zuten manifestazioaren irudia. Luis Jauregialtzo / Fou\n2019ko martxoak 21 13:28\nCristina Uriarte Hezkuntza sailburuak azaldu du “kezka handiz” ari dela jarraitzen Kristau Eskoletako eta IZEAko ikastetxeetako “lan gatazka”. “Begi bistakoa da ikasle eta familia askori eragindako kaltea”. Halaber, hori konpontzeko lan egiten ari dela berretsi du sailburuak. Lan hori “era diskretuan” izaten ari dela gaineratu du. Horrekin lotuta, jakinarazi du bi proposamen egin dizkiela sindikatuei eta patronalei.\nAlde bakoitzak bere eskumen eta erantzukizunen barruko ekarpenak egin ditzatela eskatu du. Horren harira, Hezkuntza Sailak ikasleen beherakadari aurre egiteko neurriak jarri ditu mahaian. Batetik, ikasle faltagatik itxi daitezkeen gelen ondorioz lanposturik gal ez dadin, laguntzak eskaini ditu itunpeko sareko langileak sare eta patronal bereko ikastetxe batera mugitzeko. Bestetik, irakasleen lantaldean erreleboa errazteko proposamenak egin dizkie patronal eta sindikatuei.\nUriartek jakinarazi du ikasturtea hasi zenetik 30 bilera baino gehiago egin dituela patronalekin, sindikatuekin, baita ikasleen familiekin ere. Bilera horiek, ordea, isilpean egin direla gaineratu du. “Diskrezioa da akordioak lortzeko modua”.Azkenik, sindikatu eta patronalei akordioa lor dezatela eskatu die, ikasleen eskubideak bermatzeko. “Egoera konplexua da benetan, eta horregatik erantzukizunez jokatu behar dugu guztiok, bereziki hezkuntza patronalek eta sindikatuek”.


Logela Multimedia taldearen Ardoaren negarra ikus-entzunezkoak irabazi du Lekeitioko Euskal Zinema eta Bideo Bilerako sari nagusia. Profesionalen atalean, Telmo Esnalen Setioa –film dokumentalen sailean– eta Iñigo Kintanaren Itzalak –argumentuzko obren artean– ere saritu dituzte. Amateurren atalean, bestalde, Lander Arbelaitz ARGIAko kazteariaren Su eta lore artean lanak jaso du dokumental arloko lehen saria. Estoniako errusiarren integrazioari buruzko dokumental hori www.argia.eus webgunean duzue ikusgai. Argumentuzko sailean Jose Luis Barredo eta Iñigo Garciaren Berde obrak irabazi du eta sormenezko lanen artean Gentzane Agirreren All about eves-ek.


Estatu liberala absolutismoaren ondoren mendebaleko hainbat herrialdetan sortu zen botere antolaketarako forma bat da. Estatu eredu honen oinarria doktrina liberala da, eta doktrina hori landu duten autore garrantzitsuenen artean aipatzekoak dira, besteren artean: Locke, A. Smith, Wilhelm von Humbolt, Kant, Alexis de Tocqueville, John Stuart Mill eta Montesquieu.\nAskatasun eta berdintasun eskubideak, Estatu ordezkatzailea, eta Estatuaren eta gizartearen arteko bereizketa dira Estatu liberalaren printzipio politikoak. Printzipio multzo honetatik abiatuta sortu da Estatuforma hau, eta botereen arteko bereizketa, parlamentuaren nagusitasuna, legearen nagusitasunaren printzipioaz araututako Zuzenbidezko Estatua, herri edo nazioaren subiranotasuna, gizabanakoaren botere eta askatasun batzuk aintzat hartzea, eta legezkotasunaren printzipioa ditu ezaugarri nagusiak. Horren guztiaren xedea, botere mugatuko Estatu bat sortzea da.\nAlabaina, ezinezkoa da eredu bakar bat balitz bezala azaltzea, zeren eta urteak igaro ahala ezaugarri komuneko hainbat Estatu sortu baita, eta guztien artean itxuratu dute Estatu liberalaren eredua.Pentsamolde iusnaturalista izan zen lehen liberalismoaren oinarria, eta Amerikako Estatu Batuetan egindako Gizakiaren eskubideen Deklarazioan jasota geratu zen (1776), Frantzian egindako Hiritarraren Eskubideen Deklarazioan bezalaxe (1789).\nIusnaturalistek diotenez, gizaki orok, berez, hainbat oinarrizko eskubide du. Hau da, eskubide horiek gizaki izate hutsez dagozkio gizabanakoari; eskubide horien artean dira, besteak beste, bizitzeko eskubidea, aske izatekoa, eta segurtasuna izatekoa; Estatuak eskubide horiek bermatu egin behar ditu, inoiz ez ordea esparru horietan sartu. Doktrina iusnaturalistak dioenez, badira lege naturalak, inongo giza taldek sortu ez dituenak, eta arrazoiaren bidez bilatuz gero aurki daitezke lege horiek. Gero, legeotatik ondorioztatzen dira eskubide naturalak, eta eskubide hauek ezarritako mugez jardun behar dute gobernariek, botere publikoa erabiltzen dutenean.\nGeroago, John Stuart Mill-ek oinarri teoriko berri bat paratu zuen, Jeremy Bentham-en filosofia utilitaristatik abiatuta; honela euskarri berri bat izan zuen liberalismoak aurrerantzean, eta botereari mugak jartzea arrazoizkotu egin zuen berriro. Benthamek formulatu zuen utilitarismoaren printzipioaren arabera, legegileak gogoan izan behar duen irizpide bakarra zerau da: legeen ondorioz ahalik eta jende kopuru handienari zoriona ekartzea. Beste modu batez esanda, eragile objektibo bat bada gobernarien botereari mugak jartzeko, gizabanakoek plazerra nahi izatea hain zuzen. Ondorioz, bere baitan kide kopuru handienari zoriontasuna eskaintzen dion gizartea izango da onena. Halaz, filosofia utilitarista izan zen Estatu liberalaren osagarri teorikorik sendoena, eta ordu arteko formula teorikoa bazterrean geratu zen.\nEstatu liberalaren sorburua sistema absolutistaren ahulezian aurkitu behar da, baina kontuan hartu behar dira, orobat, lehen aipatutako pentsamolde iusnaturalistaren korronteak, eta ilustrazioa, arrazionaltasuna ekarri baitzuen, eta protestantismoa, honen ekarpenez heldu baitzen indibidualismoa.\nGainera, kapitalismoa produkzio modu nagusitzat finkatu zen une historikoan fortunatu zen liberalismoa, iraultza burgesen eskutik. Horregatik oso-oso interesgarria da liberalismo ekonomikoaren euskarri diren oinarrien deskripzioa egitea, zeren eta honek erraztu egiten baitu Estatu liberalak, esparru publikoaren eta pribatuaren arteko harremanen antolatzaile gisa, betetzen duen eginkizuna ulertzea.\nLiberalismo ekonomikoaren ezaugarrietako bat indibidualismoa da; honen eraikuntza jabetza kontzeptuan datza, hau da, gizakiaren izaeran bertan, zeren eta jabetzak esan nahi baitu nor bere buruaren jabe izatea, bere gaitasunena alegia, eta bide batez gaitasun horietaz baliatuz, bere lanaz lortutako fruituena. Jabetzatik abiatuta sortzen dira giza indibidualtasunaren bestelako ezaugarri guztiak, hala nola askatasuna, berdintasuna, elkarren arteko harremanak eta gizartean parte hartzea. Askatasuna jabetzarekin lotuta dago, ezen jabe garenneurrian izaten gara aske. Berdintasunari dagokionez, hasieran gizabanako guztiak berdinak dira, denak baitira bere buruaren jabe, eta honexek ematen die berdintasuna hasierako askatasun maila horretan. Hiru elementu hauek, jabetza, askatasuna eta berdintasuna hain zuzen, elkarren arteko harreman estuan dira, zeren eta jabetza egiazkoa izateko, jabetza hori baliatu ahal izateko modua behar dugu, trukatzeko modua, eta hori horrela izan dadin, ezinbestekoak dira askatasuna eta berdintasuna. Halatan, kontratua oso garrantzitsua den gizarte bat dugu, eta gizarte honek, bere oinarrizko printzipioen artean, herritarrek elkarrekin harremanak izateko askatasuna izango du.\nGizarte berri hau esparru pribatuan sar eta molda dadin, behar-beharrezkoa da Estatuak aintzat hartzea askatasun eta berdintasun eskubideak, Estatuaren boterea mugatua izatea, eta Estatuak gizartean derrigorrezkoa denean baizik parte ez hartzea; elementu hauek guztiek osatzen dute liberalismo politikoa.\nEstatu liberalaren lehen ale garbia Ingalaterran agertu zen, XVII. mendean, iraultza puritanoaren bidetik; iraultza honek askatasun ideia batzuk ekarri zituen, askatasun pertsonalaren eta, prentsa, erlijio eta iritzi askatasunarenak, esate baterako.\nEstatuaren antolaketaren esparruan, ingelesek lortu zuten formulan parlamentuaren mendean zegoen monarka, eta instituzio bakoitzak bere eginkizuna zuen (legegilea, exekutiboa edo judiziala). Beraz, absolutismoaren zeharo beste muturrean dagoen estatu forma bat da, hartan monarkak berak baitzituen bere eskuan botere guztiak, gobernuan inongo mugarik gabe arituz.\nAntolaketa forma berri honek eman zion oinarria Montesquieuri, botereen banaketaren doktrina lantzeko; doktrina hauxe da Estatu liberalaren ezaugarri garbienetako bat.\nInstituzioen ikuspegitik, bide ingelesaren alderdirik garrantzitsuena etenik ez gertatu izana izan zen, estatu eredu batetikbestera igarotzean monarkia mantendu baitzuten, eta Estatuaren zentraltasuna. Estatu liberala abian jartzeko beharrezko eraldaketak pixkanaka-pixkanaka burutu zituzten, partaidetza politikorako ildoak jorratuz; monarkaren boterea parlamentuaren bi ganberetara eskualdatzea izan zen bilakaera historiko honen emaitza.\nFrantzian, aitzitik, iraultza behar-beharrezkoa izan zen monarkaren botere absolutua eteteko, eta burgesiak bere interesak ordezkaturik ikusiko zituen gizarte berri baten oinarriak finkatzeko. Estatu liberal alemaniarren kasua ez dator aipatu beste bion bidetik, zeren eta burgesia alemaniarra ez baitzen besteak bezain indartsua; halaz, erregimen berria ezartzeko unean zailtasun handiagoak izango ziren, eta Estatu liberala, herrialde honetan, autoritarioagoa izango zen, koroaren ahalmen handiagoak izango baitzituen, parlamentuaren boterearen kalterako.\nEstatu liberalaren eraketa, batzuetan, bat dator krisialdi historikoekin, esaterako XVII.. endean Ingalaterran edo XVIII.ean Frantzian gertatuekin; edonola ere, ezin da bereizi gizabanakoaren askatasun esparruaren etengabeko hazkundetik, eta gizartearen mailaz mailako emantzipaziotik. Azken krisialdia erlijioaren alorrean izan zen batetik, eta ekonomiarenean bestetik. Estatu liberala sortu zen unean, amaiera iritsi zitzaion Estatu konfesionalari, eta Estatu laiko edo neutrala agertu zen. Era berean, garai horretan bukatu ziren pribilejio feudalak, eta Erdi Aroaren ezaugarri zen gizarte estamentala desagertu zen; haren tokia merkatu gizarte burgesak, bere ezaugarri nagusiak gizarte klaseen banaketa eta produkzio modu kapitalista zituenak, hartu zuen.\nHasierako teorialari liberalek kontsensuaren teorian oinarrituz azaldu zuten Estatu liberalaren agerpena. Autore hauek gizartearen kontzepzio indibidualista zuten, eta honen arabera, gizabanakoa da guztietan lehena, bere berezko eskubideez; gizabanako honek hitzarmena egingo du beste batzuekin, eta horrela sortuko da gizartea.\nBeraz, gizabanakoek propio adierazitako borondatea da gizartearen sortzailea, eta gizabanakoen interesak eta beharrak ase behar ditu gizarteak. Estatua bide beretik agertu da, gizabanakoek sortarazi baitute hura ere, elkarrekin bat hartuz; estatua sortzeko, gizabanakoak uko egin die bere eskubideetako batzuei, eta estatuari utzi dizkio, elkarbizitza aske, baketsu eta ordenatua izateko. Lockek adierazi zuen bezala, Estatu berriaren botere politikoaren legitimazioa, zilegizkotasuna, boterea egikaritzen den pertsonen arteko kontsensuak dakar, pertsona horiexengandik heldu baita boterea bera.\nGizarte liberala antolatzen duten printzipio politikoei dagokienez, askatasuna,berdintasuna, Estatuaren eta gizartearen arteko bereizketa eta, azkenik, Estatua ordezkaritza moduan itxuratzea aipatu behar dira.\nEstatua herritarren ordezkari bihurtzean, gizabanakoaren askatasuna ezinbesteko elementua da, sistemak ongi funtzionatuko badu. Aldi berean, askatasunak halako berme bikoitz bat izango du, Zuzenbidezko Estatuaren tresna konstituzionalek ematen diotena batetik, eta barne zein nazioarteko ordena mantentzeko eginkizunean Estatuari ezartzen zaizkion mugek emana bestetik.\nOrdezkaritzazko Estatu honen agerpenak berekin ekarri zituen alderdi politikoak.\nEsparru politikoan iritzi joera desberdinak azaltzean, parlamentariek taldeak osatuko dituzte, kidetasun politikoaren arabera.\nAlabaina, hasieran alderdi politikoak ez ziren gaur egungo masa alderdien antzekoak; oso bestela, talde txikiak ziren, aristokraziako edo burgesiako zenbait pertsonaz osatuak, bakoitza bere gizarte klasearen interesen aldeko borrokan.\nBerdintasuna behar-beharrezko printzipio politikoa da, lotura feudalak eteteko eta gizarte berriaren oinarriak finkatzeko. Gizarte berri honetan, gizabanako guztien eskubide zibilak berberak izango dira, eta honexek bermatuko du, gainera, ekonomia sistema sortu berria. Baina kontua ez da berdintasun politikoa, ezen Estatu liberalean gizabanako guztiek ez dituzte eskubide berberak politikan parte hartzeko. Berdintasuna, doktrina liberalaren arabera, askatasunari lotutako gauza bat da: gizabanakoa askea da; beste gizabanakoen askatasunak ezarritako muga baizik ez du, hau da, besteen askatasuna hasten den tokian amaitzen da norberarena, eta maila honetan pertsona guztiak berdinak dira. Konstituzio liberaletako funtsezko bi printzipiok berdintasun kontzeptu honetan dute sorburua, legearen aurrean berdin izatearen printzipioak batetik, eta eskubide berdintasunaren printzipioak bestetik.Legearen aurreko berdin izatearen printzipioa Estatu absolutistan gertatzen zenaren kontrakotzat behar da ulertu; izan ere, lehengo Estatu hartan, gizabanakoa zein estamentutakoa zen, halaxe aldatzen zen legeen aplikazioa. Estatu liberalean erabat aldatuko zen egoera hori, eta legeak denentzat berdinak izango ziren, eta auzitegi berberak, inondik ere, guzti-guztientzat.\nEskubide berdintasunaren printzipioaren arabera, funtsezko eskubide berberak dituzte gizabanako guztiek, konstituzio testuetan jasotakoak alegia, eta modu berean gozatu behar dituzte eskubideok.\nSekularizazioak eta esparru politikoan izandako aldaketek bideratu zuten Estatuaren eta gizartearen arteko bereizketa. Azaldu dugun bezala, Estatuak ez du gizartean sartu behar, eskubideak eta askatasunak bermatzeko izan ezean. Orain artean liberalismoaren oinarri teorikoei gainbegiratua eman ondoren, hel diezaiogun, bada, Estatu liberalaren antolaketari.\nEstatu honen baitan, parlamentua da alderdi juridiko-instituzionalaren gune nagusia, sistemaren gunea alegia, zeren eta botere betearazlea bera ere bere mende baitu. Legegintzako aginpideak toki nagusia duenez, legeak ere, arau abstraktu eta orokortzat harturik, toki nagusia du sisteman, zeren eta legea baita legegintzako aginpidea eta botere beterazlea elkarrekin lotzen zituena.\nEra berean, Estatu liberaletan daude ordezkaritzazko lehenbiziko instituzioak; edonola ere ezin esan instituzio demokratikoak direnik, herritar guztiek ez baitute prozesu politikoetan parte hartzerik.\nEstatu honen ezaugarri juridikoen artean, eskubide zibil eta politiko sorta bat onartu izana aipatu behar da; eskubide horiek esparru pribatukoak direnez, aginpide publikoak ezin izango du sartu horrelako eskubidei dagozkienetan. Eskubide zibilak ondare-eskubideak dira, edo haiei lotuak behintzat; gizabanakoei dagokie haien titularitatea, eta eskubide horien erpin-erpinean jabetza eskubidea dago. Doktrina liberalak finkatu zuen eskubide sorta hau guztia. Eskubide politikoei dagokienez, berriz, sufragio zentsitariora mugatzen ziren funtsean, horixe baitzen sistema politikoan parte hartzeko modu bakarra.\nEstatu liberalaren antolaketa juridikoinstituzionalean, Zuzenbidezko Estatu gisa ageri da Estatua. Izan ere era horretako estatua bat dator liberalismoarekin, hainbat elementu liberalek ongi erakusten duten bezala, esaterako gizabanakoen arteko harreman berrien bermeak, eta burgesiari gora jotzeko aukera eman zion boterearen antolaketa berriak. Estatu absolutuan zenaz oso bestela, Zuzenbidezko Estatuan forma elementu berriak ageri dira, eta demokratikoak izan ez arren Estatu liberalak hobeto funtziona dezan laguntzen dute. Zuzenbidezko Estatuak Estatu liberalaren elementu juridiko-instituzionalak beste era batera antolatzen ditu, bost elementutan oinarri hartuz. Hauetako lehena legearen inperioa da, sistema juridiko-politikoan legeari zentraltasuna ematen diona. Hasieran Ingalaterran agertu zen elementu hau, eta geroago sartu zen Zuzenbidezko Estatuaren eraketan.\nBigarren elementua botere banaketa da, Montesquieu-k landua. Rousseau-ren eskutik heldu zen hirugarrena, herri edo nazioaren subiranotasuna alegia, bi hauek direlarik frantziar tradizioak Zuzenbidezko Estatuari eginiko ekarpenak. Laugarren tokian gizabanakoaren botere eta askatasunak aintzat hartzea dago, ekarpen anglosaxoniarra zein frantziarra, alegia, bi herriotan gertatutako iraultzen ondotik ailegatu baitziren eskubideei buruzko deklarazioetara. Azkenik, legezkotasunaren printzipioa, alemaniar tradiziotik hartua; tradizio honek, bide batez,Zuzenbidezko Estatuaren kontzeptua bera ere landu zuen.\nElementu hauek guztiek osatzen dute Zuzenbidezko Estatua, baina guztiak ez daude garrantzi maila berean. Estatu liberalak bi ideia nagusi ditu: batetik boterearen mugak, eta bestetik Zuzenbidezko Estatua, hau da, aginpide publikoak lege arauaren mendean egon behar duela. Testuinguru honetan, legezkotasunaren printzipioak aparteko garrantzia du, botere publikoen ekintza guztiak legearen barruan, eta legeak ezarritako mugez bideratu behar baitira. Halatan, Zuzenbidezko Estatuaren beste elementuek eginkizun bikoitza izango dute, politikoa batetik, sistema liberalaren euskarri eta aginpidea legitimatzeko bide gisa, eta funtzionala bestetik, legezkotasunaren printzipioa maila teknikoan egituratzen lagunduko dutelako.\nHalaz, esate baterako, legearen nagusitasun edo inperioaren printzipioari eginkizun biak atxikitzen zaizkio; batetik legitimazio politikoa eskaintzen du, eta bestetik funtzionaltasuna ematen dio sistema juridiko-politikoari, zeren eta printzipio honen bidez antolatzen baita boterearen muga, eta Estatua bera zuzenbidearen mendean geratzea.\nLegearen nagusitasun honen arabera, Estatuaren jarduera guzti-guztiak legearen mendean egongo dira, ikuspegi liberalaren arabera legea bera baita zuzenbidearen adierazpen gorena. Estatua legearen mendean geratzean, boterea erabiltzean arbitrariotasuna galarazten da, Estatu absolutistak jokatu zuen ildotik zeharo kanpora joz. Tradizio ingelesaren ekarpena da kontzeptu hau, hartan subiranotasuna parlamentuan baitzetzan; horrexegatik deitzen zen, deitu ere parlamentu subiranotasuna; parlamentuazen nagusia sistema juridiko-politikoan, eta ondorioz, handik ateratako lege arauak nagusiak ziren. Azken batean, legearen inperioa legearen gailentasuna adierazteko baliabide bat da.\nEstatu absolutistan inolako murrizpenik eta mugarik gabe erabiltzen zuen monarkak boterea; Estatu liberalean, berriz, botere banaketa dogma bat da, boterea mugatzeko.\nHasieran, printzipio hau banaketarako irizpidetzat erabili zuten, baina burgesia aginpidera heldu zelarik, eta hartan finkatu, banaketa hutsa izateari utzi eta printzipio tekniko gisa itxuratu zen. Aginpidea banatzeko sistemak Frantziar Iraultza igaroz geroztik izan zuen indarra; edonola ere, tokian tokiko mugimendu liberalek zeinek bere erara erabili zuten.\nNazio subiranotasunaren printzipioa Frantziako Iraultzaz geroztik agertu zen.\nBadu alderdi etiko bat: boterea demokratizatzea eskatzen du, boterea herriaren eskuetara igarotzea hain zuzen. Eta badu alderdi funtzional bat ere: hain zuzen ere argiro planteatzen baitu nazio subiranotasunaren ideia baliagarria dela Estatuaren antolaketa berrirako, boterea legean oinarri dadin laguntzen duelako hain justu. Errepresentazio edo ordezkaritza ganbaretan adierazten da nazio subiranotasuna, eta ganbara hauek izango dira, gainera, legea egingo dutenak. Beraz, nazioaren borondatearen produktua da legea, eta legea, bide batez, boterea da. Ikusi bezala, printzipio honek harreman juridiko-politikoak antolatzen ditu.\nBeste alde batetik, kontuan izan behar da nazio subiranotasunaren printzipioa ez zela ageri Estatu liberala sortu zen herrialde guztietan; esate baterako, Alemanian bideratu zen formulan ez da horrelakorik, hartan estatuarena baita subiranotasuna, ezen ez nazioarena.\nGizabanakoaren eskubide eta betekizunek ere badute alderdi etiko eta alderdi funtzional bat. Alderdi etikoari dagokionez, gizarte liberalean gizabanakoak lehenbiziko aldiz du zenbait eskubide, eta estatuaren botereak mugatu edo murriztu ezin duen jarduera esparru bat aitrtzen zaio. Eskubide hauek esparru pribatuan dute batez ere indarra, elkartrukea gertatzen den horretan alegia, eta beste era bateko harramanak ezarrazariko ditu Estatuaren eta estatu hori osatzen duten gizabanakoen artean.\nAlderdi funtzionalari dagokionez, eskubide eta askatasun indibidual berriak harreman politiko berrietara egokituko dira; produkzio sistema kapitalistak eragin zituen harreman berri horiek, Estatuaren eta ekonomiaren antolaketan ezarri zuen eredu berriaren bidez. Eskubide eta askatasun berriek jarriko dute arrastoa, monarkiaren eta parlamentuaren arteko botere banaketa egiteko, zeren eta hauetako bakoitzarizeini bere jarduera esparru berezia zehazten baitiote.\nIngalaterran, subiranotasuna parlamentuan datza. Eta halaz, legea errespetatu egin behar da, subiranotasunaren adierazpena zelako.\nFrantzian, berriz, subiranotasunaren eta botere banaketaren printzipioak dira abiapuntuak.\nNazioan datza boterea, eta haren ordezkaria parlamentua da, hau da, parlamentua bihurtzen da boterearen ordezkari nagusi. Parlamentua da erakunde gorena, hark adierazten duelako borondate orokorra.\nHorrenbestez, Estatuko beste organo zein erakunde guztiak haren mendean daude, eta legearen mendean geratu beharko dute betiere.\nAlemanian landu zuten subiranotasunaren kontzeptua eta Frantziakoa ez zetozen bat, herrialde bakoitzean nobleziak eta burgesiak zuten indarra ezin baitzen parekatu.\nAlemanian, aristokraziaren eta koroaren indar politikoa askoz handiagoa zen, Frantzian zutena baino. Gauzak horrela, printzipio monarkiko bat ezarri zuten, eta horren arabera, aurrez parlamentuari esleitu gabeko kontu guztietan jardun zezakeen monarkak; bide batez, parlamentuak monarkaren laguntza beharko zuen, zerbaitetan jardun nahi zuenean. Boterea banatzeko beste modu bat lege erreserba da. Horren arabera, hainbat kontutan legea da arauemaile bakarra, askatasun eta jabetzakontuetan, adibidez. Alemaniako kasuan, aipatu azken bi kontu hauetan du indarra legezkotasunaren printzipioak. Beraz, aurreko kasuan baino esparru murritzagoa hartzen du, inondik ere.\nPrintzipio hau herrialde bakoitzean nola gauzatzen den alde batean utzita, legearen eta botere legegilearen nagusitasuna da funtsezko ideia; eta nagusitasun hori parlamentuaren bidez adieraztea. Printzipio honek, azken batean, legeak aurrez finkatu gabeko ezer egitea galarazten dio botere eragile edo betearazleari. Administrazioaren jarduera legegintzara mugatuko da, eta “a posteriori” jardungo du botere eragileak, hau da, horretarako gaitasuna ematen diotenean.\nParlamentuak du ekimen boterea, eta parlamentuak azter dezake nahi duen gaia; eta parlamentuak berariaz eman behar dio baimena botere betearazleari, honek bere eginkizunak bete ditzan.\nLegezkotasunaren printzipioa bete dadin hainbat baliabide eta bermez osatutako sistema bat jartzen da; izan ere, sistema horrek aukera ematen dio gizabanakoari, bere eskubideen kontrako zerbait egiten zaionean haien defentsan auzitara jotzeko.\nKonstituzio liberalek berariaz jaso zituzten orain arte aipatutako printzipio juridikopolitiko guztiak, hala nola parlamentu ganberei dagozkienak, boterearen mugei eta banaketari buruzkoak, eta Zuzenbideko Estatuaren mekanismoak sartzekoak; XIX.mendeko hogeita hamarreko hamarraldi inguruan agertu ziren konstituzio horiek.\nProdukzio modu kapitalista gero eta garrantzitsuagoa zelarik, estatu antolaketa berriak suspertzaile eginkizuna beteko zuen gizarte liberalean, dagoeneko abian zen industrializazio prozesuarekin batera gertatzen ari ziren eraldaketa ekonomikoen mailan inondik ere. Hala eta guztiz ere, Estatuaren eginkizunek muga bat zuten oraindik ere, zeren eta gizabanakoaren askatasuna subiranoaren boterearen gainetik baitzegoen, hots, subiranoaren betekizunak gizabanakoen eskubideen azpitik ziren.\nAzkenean, edonola ere, argi pixka bat egin behar da liberalismoaren eta demokraziaren arteko harremanen inguruan, sarritan nahasten diren kontzeptuak dira eta.\nLehenbiziko liberalek ez zuten oso-oso ongi ikusten inolako herri gobernurik, eta beraz, demokraziarik. Halaz, Estatu liberalaren lehenengo saioetan partaidetza politikoak muga zehatzak zituen, klase ahaltsuak baitziren partaide bakarrak, eta emakumezkoak ere kanpoan ziren. Beraz, ezin inolaz ere pareka daitezke liberalismo eta demokrazia ideiak. Geroago, alabaina, egoera hori aldatuz joan zen, eta Estatu liberalean alderdi demokratizatzaile zenbait sartuz; prozesu honen azken fruitua, Estatu liberalaren ordez Estatu Soziala ezartzea izan zen.


Jazza Hileroko BJC-BBK. 2016ko otsailaren 24an. 20:00etan\nAgian mugatzeko zailena. Agian aldartetsuena. Agian Espainia osoko taula batean aurki daitekeen tronpeta jotzailerik onena. Gauza bat segurua da, David Pastor BBK Salara dator, besapean bere disko berri distiratsua dakar eta ez du inor epel utziko.\nBere jazz eta groove deskargak liluratu egingo zaitu, Pastorrek maisutasunez erabiltzen baitu bere talentua, bizitza osoan zehar iturri izan dituen musika estiloetatik edanez. Hitzaldi fin eta distiratsuko musikari aparta da, jazza eta musikako estilo elektrikoenak uztartzen dituena, esperientzia berriak atsegin dituztenen gozagarri.\nJazzaren intimotasunarekin hitzordua dugu, izan ere disko honetan bere aurpegi berritzaileena erakusten du, hainbat tresna berri erabili baititu, Hammon organoa tarteko. Gainera, U2 bezalako taldeen abestiak jazzera erakarri ditu, sentsazio berrien bila.\nDavid Pastor: Tronpeta, Fliskornoa & Fx\nJose Luís Guart: teklatuak\nToni Pagès: Bateria, Loopak & Laptopa\nData: 2016ko otsailaren 24an


December | 2009 | Gaurko hitza\nMaite 10:38 am on 2009/12/31\tPermalink | Reply\niz. Zerbait bukatzen den muga, amaia. (Harluxet Hiztegi Entziklopedikoa)\nSinonimoak: iz. Gip. zah.\n[amaia] azken, azkentze, bukaera, bururapen, urrentze, hondar Ipar., amai Bizk., amaiera Bizk., akabera beh., akabu Heg. beh., erremate Heg. beh., azkenki g.e. pl., akabantza Ipar. g.e., guen Bizk. g.e., fin zah., kabu Heg. zah., akabaila Gip. zah. (Adorez Sinonimoen Hiztegia)\nes fin, final, término\nfr fin, terminaison, conclusion\nen end, ending, finish;\nBañan Euskara jakintsun argiak bizi dan arte guztian ezagutuko ditu bere zatiak, munduaren araurrunean ere. [ Izt C 7, Orotariko Euskal Hiztegia]\nMaite 11:05 am on 2009/12/30\tPermalink | Reply\niz. (Ipar.) Ardoa. (Harluxet Hiztegi Entziklopedikoa)\nSinonimoak: ardo (Adorez Sinonimoen Hiztegia)\nHaiek deus eskatu gabe, irri gozo bat eta pirata aire bat zuen gizon batek – matelan orbaina, lepoko gorria eta guzi – bi pitxer ur eta beste bi arno ipini zizkien aitzinean eta, Marirengana ukurturik, ezpainetan musu egin zion. [Hautsi da katea, Toti Mtz. de Lecea / Elena Touyarou (Erein, 2004)] (Ereduzko Prosa Gaur)\nMaite 12:09 pm on 2009/12/29\tPermalink | Reply\nizond. (zah.) Burusoila, soila. (Harluxet Hiztegi Entziklopedikoa)\nSinonimoak: [burusoila] burusoil, soil, garbal Sort. g.e., kaskasoil beh. (UZEIren Sinonimoen Hiztegia)\nes calvo, -a\nZeren bizitzaren eskolan beti baita zer ikasi eta zertan eskolatu, baita ileak urdindurik ditugunean edo garbal eta karsoil gaudenean ere… [Lur bat haratago, Joan Mari Irigoien (Elkar, 2000)] (Ereduzko Prosa Gaur)\nMaite 4:39 pm on 2009/12/28\tPermalink | Reply\nMaite 10:41 am on 2009/12/27\tPermalink | Reply\nzamau from Maite Goñi on Vimeo.\niz. Mahai-zapia, otorduetan mahaia estaltzeko erabiltzen den oihalezko pieza. (Harluxet Hiztegi Entziklopedikoa)\nMaite 9:46 am on 2009/12/26\tPermalink | Reply\niz. 1. Oztopoa, eragozpena. 2. (pl.) Zotza. (Harluxet Hiztegi Entziklopedikoa)\nSinonimoak: (1) behaztopo, enbarazu, traba, behaztopagarri, oztopobide, eztropezu, atzerabide, trabagarri, eragozpen, trebukaldi, eragozgarri, trebuka, eragozpide, enbeleku, murtzi, ninguno, engara, koska, oker, poxelu (Adorez Sinonimoen Hiztegia)\nes estorbo, obstáculo, impedimento; palillo\nfr empêchement, obstacle\nen hindrance, impediment, obstacle; handicap\nNaimen sendokoa zan Arana-Goiri, ta etzan iñoiz be kikildu bizi-bidean jagi yakozan zoztor eta eragozpenen aurrean. Gogoko eban azterketa lana ta orretan jarduna dogu aspertu barik: asaben izkuntza jaso ta bitxitu, ona aren elburuetatik bat. Zabar eta murriztua ekusan euskera; gure euskalkien matasa be bai ikusten eban. Zer egin? Aurrera ziur asko! [Arana-Goiri'ren euskal lana, Aita Onandia (Olerkijak, Sabino Arana Goiri 1894-1903, 1919)] (Klasikoen Gordailua)\nMaite 11:18 am on 2009/12/25\tPermalink | Reply\niz. (Ipar.) Eztabaida, liskarra. (Harluxet Hiztegi Entziklopedikoa)\nSinonimoak: (1) eztabadida, eleta, polemika (2) eztabaida, liskar (Adorez Sinonimoen Hiztegia)\nes disputa, discusión, debate; lucha\nfr combat, altercation, bagarre\nen quarrel, row; argument, dispute\n– Egin ezazu sinesten duzunaren arabera!\n[Amorezko pena baño , Itxaro Borda (Susa, 1996)]


Bigarren kapsula, Igor Elortza - - uztarria.eus\nBigarren kapsula, Igor Elortza\nSanagustin kulturguneak 10 urte 2021-03-18 11:56\nKulturari eta harekin lotutako kontuei buruzko gogoetekin, ikus-entzunezko laburrak argitaratzen ari da Sanagustin kulturgunearen 10. urteurreneko Herri Batzordea.\nIgor Elortza bertsolaria da Azpeitiko kultur mugimenduari edota kulturarekin lotutako kontuei buruzko gogoeten bigarren kapsulako protagonista. Sanagustin kulturgunearen 10. urteurreneko Herri Batzordeak martxoaren hasieran ekin zion bideo laburrak argitaratzeari, eta hilean pare bat egitea da asmoa. Batez ere, kultur sortzaileei egindako bideoak izango dira, minutu batekoak-bikoak, eta, haien artean, azpeitiar eta herriko kultur ekinbideetan aritutako kanpoko batzuk mintzatuko dira, zenbait kasutan poema bat errezitatuz, musika instrumentu bat joz...; artistaren arabera.\nIgor Elortza (Durango, 1975) bertsolari, musikariaria eta idazleari eman zaio hitza bigarren kapsulan. Elortzak urteak daramatza plazaz plazako bertso jardunarekin, eta hainbat txapelketatan ere parte hartutakoa da; are gehiago, bost aldiz irabazi du Bizkaiko Txapelketa. Gainera, Dinamoa sormen guneak antolatutako Hitzaren Eskolaren lehen edizioko irakaslea ere izan zen durangarra. Kapsuletako hurrengo protagonistak Jose Luis Otamendi poeta eta Miren Gaztañaga aktorea izango dira.\n10. urtemugako blogean ez ezik, sare sozialetan, YouTuben edota Soreasuko zinema emanaldien aurretik ere ari da kapsulak eskaintzen batzordea.\nHauek dira aurrekoak:\n1.- Iraia Bereziartua biolin-jotzailea (martxoak 4).


Irango Buruzagi Gorenak Israelen 'suntsiketa' liburu berria argitaratu du Irani Ekialde Hurbilean errege osoa emanez - EU Reporter\nIran Gorenak Leader liburu berria zehaztea 'annihilation' Israel, Iran erregealdian osoa emanez Ekialde Ertainean argitaratzen\nAbuztua 3, 2015\nEuropan Israel Press Association Senior Media aholkularia Yossi Lempkowicz By\nMunduko potentziek eta Iranek nazioarteko zigorrak kenduko dituzten akordioa lortu eta aste gutxira, deklaratutako bere programa nuklearraren murrizketa batzuen truke eta Iranek neurri handi batean ezkutuan garatu zuelako. argitaratutako liburu berri batean, Ali Khamenei Irango buruzagi gorenak (irudian) estrategia "motela eta mingarria" zehazten du Israelgo Estatua suntsitzeko.\nbere plan hori bultzatzea litzateke "Iran hegemonia" bitartean "Mendebaldeko hegemonia" kendu Ekialde aldarrikatu zuen.\nIrango buruzagiek aldizka eta argi eta garbi eskatzen dute Israel suntsitzeko. Iranek kontinentearteko misilak baditu itxuraz Israel erasotzeko gai direnak, eta iraganeko inteligentziak adierazi du Iranek ikertu duela misil horietako bat buru nuklear batekin egokitzea.\nSaeed Solh-Mirzaik "Palestina" izenburupean argitaratutako 416 orrialdeko liburu honetan, Khameneik gomendatzen du Israel ohiko gerraren bidez mapatik ezabatzea baino terrorismo plana eta intentsitate baxuko erasoen etengabeko katea, azkenean israeldarren bizitza jasanezina bihurtuko duena. , nork erantzungo lukeen neurri handi batean, Irango buruzagi gorenaren ustez, maletak egin eta herrialdetik lekualdatuz.\nKhameneik argi utzi zuen bere jarrera hasieratik: Israelek ez du estatu gisa existitzeko eskubiderik. Hiru hitz erabiltzen ditu: bata "nabudi" da, "suntsipena" esan nahi du, bestea "imha", hau da, "desagertzen" esan nahi du eta, azkenean, "zaval" dago "ezabatzea".\nBere Israel suntsitzea da estrategia ez da oinarritzen antisemitismoa, bertan Europako fenomeno gisa deskribatzen zuen, baizik eta on on aldarrikatu zuen "ondo ezarritako Islamiar printzipioak."\nIsraelgo honela deskribatzen du: "minbizi tumore bat" zeinen ezabatzea "mendebaldearen nagusitasuna eta mehatxuak deskalifikatu egingo da" Ekialde Hurbileko esan nahiko luke. Horren ordez, idazten zuen, '' Iran hegemonia sustatuko da. "\nAzkenean, nazioarteko komunitateak gatazkari aurre egingo lioke, Israelen "minbizi tumorea" eta, itxuraz, Palestinako lurraldeak kontrolatutako lurraldeak musulmanen agintepean dauden beste entitate bakar batean eraldatzen dituen mekanismo batzuk ezarriko liratekeen lekuan, non "benetako sustraiak" frogatu ezin dituzten juduak beren jatorrizko herrialdeak alde egin beharko lukete eta gainerakoek Palestina estatu berrian "gutxiengo babestua" izaten jarraitu beharko lukete\nEstatuko judua suntsitu nahi duten buruzagi gorenaren hiru arrazoi nagusiak honakoak dira: Jerusalem okupatu izana, musulmanen aurkako beligerantzia handirik gabea eta Estatu Batuekin "Satanas Handiarekin" duen harreman estua.\nKhamenei berretsi du ez dituela "gerrak klasikoa" gomendatzeko Israel garbitu mapa off. Eta ez du nahi "sarraskia juduen" nahi zuen. Zer zuen gomendatzen intentsitate txikiko gerra bizitza desatsegina ez Israelgo gehiengo batentzat ezinezkoa bada egiteko, beraz, herrialdeko utzi dute diseinatutako epe luze bat da.\nBere kalkulua hipotesi Israelek kopuru handia zela bikoitzeko nazionalitatea izan eta emigrazioa nahiago luke, Estatu Batuetan edo Europan eguneroko heriotza mehatxuak oinarritzen da.\nKhamenei halaber argudiatzen duten juduak Israel uzteko mehatxu iraunkorra eta gero eta ondorioz hasiko balitz, AEBetan bere laguntza kendu ahal izango du Estatuko judu da.\nKhamenei "Israel nekea" ikusten duenari buruz hitz egiten du. Nazioarteko komunitateak gatazkaren amaiera amaitzeko "mekanismo praktiko eta logikoa" deitzen duenaren bila hasi zen. Bi estatuetako formula onartzen du, hau da, Europan onartzen dena, edozein modutan. '"Irtenbidea formula bakarra da", adierazi du. Palestina izeneko estatua musulmanen menpean egongo litzateke, baina musulman ez diren musulmanak, "judu israeldar batzuk", eskualde horretan "benetako sustraiak" frogatu ahal izango lituzketen "gutxiengo babesgabeak" izaten jarraituko dute.\nKhamenei en liburua, halaber, Holokaustoa, horrek bai "propaganda ploy" edo erreklamazio bat ere bada jorratzen. "Ez zen horrelakorik bada," idazten zuen, '' ez dakigu zergatik gertatu zen eta nola. "\nKhamenei ditu profesionala Holokaustoa denari 1990s geroztik harremana izan da. 2000, Suitzako Holokaustoa-denier Jürgen Graf gonbidatu zuen Teheran eta jaso zion ikusleak pribatuetan. Frantziako Holokaustoa-denier Roger Garaudy, estalinista bat Islamera, halaber Teherango jai giroan hartu zuten bezala "Europako bizi den filosofo handiena".\nGai erlazionatuak:#Annihilation#Leader#SupremebookIranIran Gorenak LeaderIsraelekEkialde Ertaineanliburu berrialiburu berria argitaratu du\nEuropako Batzordeak ematen 6 milioi € Libian beharrak humanitarioa\nEuropako Parlamentuak argazkietan: Best urteko irudiak orain arte


Eifel - Wikipedia, entziklopedia askea.\nEifel (luxenburgeraz: Äifel) ipar-mendebaldeko Europako mendilerroa da, garaiera txikikoa, ekialdeko Belgikan eta mendebaldeko Alemanian hedatzen dena. Renanian dago, Rhin ibaiaren mendebaldean, Mosela eta Ahr ibaien artean. Batez besteko altuera 600 metrokoa da, eta hainbat sumendi dago lurraldearen ekialdean. Eifel hiru eskualdetan banatzen da: erdialdean Hohe Eifel (“Eifel Garaia”), ekialdean Schnee Eifel (“Eifel Elurtsua”) eta hegoaldean Vor Eifel (“Eifel Beherea”).\nHohe Acht (en)\n50° 25′ 02″ N, 6° 48′ 47″ E / 50.417106°N,6.813053°E / 50.417106; 6.813053Koordenatuak: 50° 25′ 02″ N, 6° 48′ 47″ E / 50.417106°N,6.813053°E / 50.417106; 6.813053\nAzken aldaketa 7 abendua 2020(e)an, 20:46(e)tan\nOrriaren azken aldaketa: 7 abendua 2020, 20:46.